Lo Toro

Lo Toro (El Toro en castellano y catalán) ye un municipio d'a provincia de Castellón, situato en a comarca de l'Alto Palancia. A suya población ye de 284 habitants (2005), en una superficie de 110 km² con una densidat de población de 2,58 hab/km².

 Mugas 
O suyo termin municipal muga con un cantón d'o termin d'Andilla en a provincia de Valencia, con Abechuela, Manzanera y Albentosa en a provincia de Teruel y con Pina, Barracas, Torás y Bexix y con un cantón d'o termin de Sacanyet, en a provincia de Castellón.

 Historia 
Lo Toro perteneixeba a Exerica, localidat que o 9 d'abril de 1255 o rei Chaime I d'Aragón donó a la noble Teresa Chil de Vidaurre y a lo fillo d'os dos, o futuro infant Chaime d'Exerica, indicando que son situatos en o Reino de Valencia. O texto de deseparación ye de 1261: Enric Guinot Els límits del regne. El procés de formació territorial del País Valencià medieval (1238-1500) Edicions Alfons el Magnànim, 1995. p83-89

O 19 de chunio de 1269 o concello de Teruel renunció a los suyos dreitos sobre Lo Toro y Pina (que os teruelanos consideraban pueblas suyas), reconoixendo estas localidaz como aldeyas d'Exerica, a cambio que Teresa Chil de Vidaurre y Chaime d'Exerica lis deixasen libre paso pa o suyo bestiar transhumant. D'esta traza Toro quedó pa cutio en a Baronía d'Exerica:

 Toponimia 
O microtoponimo Palancar ye mencionato como una muga d'o termin d'Exerica en un texto d'o sieglo XVI que menciona un documento de 1254-1255. Actualment ye Palancar u Pallatar y desepara Lo Toro de Manzanera.

En la microtoponimia urbana se troba la Fuente'l Jariz Garcia Osuna, Antoni: Fluïdesa semàntica i variació regional en hidrònims de les comarques valencianes de parla xurra. En: Quaderns de filologia. Estudis lingüístics, 2015, Nº 20, p 220..

 Demografía 

 Referencias 

 Bibliografía 
Enric Guinot Els límits del regne, el procés de formació territorial del País Valencià medieval (1238-1500). Edicions Alfons El Magnànim. 1995

Categoría:Localidaz d'a provincia de Castellón
Categoría:Municipios de Castellón que mugan con Aragón